CELEX: 62006CA0350
Language: et
Date: 2009-01-20 00:00:00
Title: Liidetud kohtuasjad C-350/06 ja C-520/06: Euroopa Kohtu (suurkoda) 20. jaanuari 2009 . aasta otsus (Landesarbeitsgericht Düsseldorf, House of Lords eelotsusetaotlus — Saksamaa ja Ühendkuningriik) — Gerhard Schultz-Hoff (C-350/06), Stringer jt (C-520/06) versus Deutsche Rentenversicherung Bund (C-350/06), Her Majesty's Revenue and Customs (Töötingimused — Tööaja korraldus — Direktiiv 2003/88/EÜ — Õigus iga-aastasele tasulisele puhkusele — Haiguspuhkus — Haiguspuhkuse kokkulangemine iga-aastase puhkusega — Kasutamata iga-aastase puhkuse hüvitamine lepingu lõpetamisel haiguse tõttu)

21.3.2009   
            
            
               ET
            
            
               Euroopa Liidu Teataja
            
            
               C 69/3
            
         Euroopa Kohtu (suurkoda) 20. jaanuari 2009. aasta otsus (Landesarbeitsgericht Düsseldorf, House of Lords eelotsusetaotlus — Saksamaa ja Ühendkuningriik) — Gerhard Schultz-Hoff (C-350/06), Stringer jt (C-520/06) versus Deutsche Rentenversicherung Bund (C-350/06), Her Majesty's Revenue and Customs
   (Liidetud kohtuasjad C-350/06 ja C-520/06) (1)
   
   (Töötingimused - Tööaja korraldus - Direktiiv 2003/88/EÜ - Õigus iga-aastasele tasulisele puhkusele - Haiguspuhkus - Haiguspuhkuse kokkulangemine iga-aastase puhkusega - Kasutamata iga-aastase puhkuse hüvitamine lepingu lõpetamisel haiguse tõttu)
   (2009/C 69/04)
   Kohtumenetluse keel: saksa ja inglise
   Eelotsusetaotluse esitanud kohus
   Landesarbeitsgericht Düsseldorf, House of Lords
   Põhikohtuasja pooled
   
      Hagejad: Gerhard Schultz-Hoff (C-350/06), Stringer jt (C-520/06)
   
      Kostjad: Deutsche Rentenversicherung Bund (C-350/06), Her Majesty's Revenue and Customs
   Kohtuasja ese
   Eelotsusetaotlus — Landesarbeitsgericht Düsseldorf, House of Lords — Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381) artikli 7 lõike 1 ja 2 tõlgendamine — Tasulise põhipuhkuse õiguse allutamine järgmistele tingimustele: tegelik tööl viibimine, töövõime säilitamine puhkuse ajal ja tingimus, et puhkuse kasutamist ei saa edasi lükata kauemaks kui teatud kuupäevani järgmisel aastal — Tähtajatul haiguspuhkusel viibiva töötaja õigus võtta selle perioodi jooksul puhkust — Pikaajalise haiguspuhukuse ajal töölt vabastatud töötaja õigus saada hüvitist puhkuseaastal võtmata jäänud puhkuse eest
   Resolutiivosa
   
               1.
            
            
               Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleks tõlgendada nii, et sellega ei ole vastuolus siseriiklikud õigusnormid ja tavad, mille kohaselt haiguspuhkusel viibival töötajal ei ole õigust selle haiguspuhkuse hulka arvatud aja jooksul võtta tasulist põhipuhkust.
            
         
               2.
            
            
               Direktiivi 2003/88 artikli 7 lõiget 1 tuleks tõlgendada nii, et sellega on vastuolus siseriiklikud õigusnormid ja tavad, mille kohaselt õigus tasulisele põhipuhkusele lõppeb puhkuseaasta lõppemisel või siseriikliku õiguse alusel kehtestatud puhkuse üleviimise tähtaja möödumisel, seda ka juhul, kui töötaja on haiguspuhkusel viibinud terve või osa puhkuseaastast ja tema töövõimetus püsib kuni töösuhte lõpetamiseni, mille tõttu kõnealune töötaja ei saanud kasutada oma õigust tasulisele põhipuhkusele.
            
         
               3.
            
            
               Direktiivi 2003/88 artikli 7 lõiget 2 tuleks tõlgendada nii, et sellega on vastuolus siseriiklikud õigusnormid ja tavad, mille kohaselt töösuhte lõpetamisel ei maksta kasutamata tasulise põhipuhkuse eest rahalist hüvitist töötajale, kes viibis terve või osa puhkuseaasta ja/või puhkuse ülekandmise tähtaja jooksul haiguspuhkusel, mille tõttu ta ei saanud kasutada oma õigust tasulisele põhipuhkusele. Maksmisele kuuluva rahalise hüvitise arvestamise jaoks on määrava tähtsusega ka töötaja tavapärane töötasu ehk tasu, mis kuuluks talle maksmisele tasulise põhipuhkusena võetud puhkuse korral.
            
         
      (1)  ELT C 281, 18.11.2006.
   
      ELT C 56, 10.3.2007.